Philip Holm

Philip Holm (sündinud 8. detsembril 1991 Stockholmis) on Rootsi jäähokimängija, kes mängib kaitsjana Rootsi kõrgliigaklubis Örebro HK.

Rootsi kõrgliigas debüteeris ta hooajal 2010–11 Djurgårdens IF ridades. Klubi põhikoosseisu kuulus ta alates järgmisest hooajast. Hooajal 2016–17 mängis Holm Rootsi kõrgliigas Växjö Lakersi ridades.

2017. aasta mais sõlmis ta üheaastase lepingu NHL-i klubiga Vancouver Canucks. Ta mängis hooajal 2017–18 põhiliselt American Hockey League'i (AHL) klubides Utica Comets ja Chicago Wolves. Ainsal korral pääses ta Canucksi meeskonnas NHL-is väljakule 2018. aasta veebruaris.

2018. aasta juulis sõlmis ta üheaastase lepingu KHL-i klubiga Nižni Novgorodi Torpedo. 2019. aastal valiti ta KHL-i tähtede mängule.

2019. aasta augustis naasis Holm Põhja-Ameerikasse, sõlmides üheaastase lepingu Chicago Blackhawks, kuid Blackhawksi meeskonda ta ei pääsenud, mängides ainult AHL-is Rockford IceHogsis. Hooaja 2019–20 teises pooles mängis ta Šveitsi kõrgliiga klubis Lausanne HC.

2020. aasta novembris naasis ta KHL-i, sõlmis ta üheaastase lepingu Magnitogorski Metallurgiga.KHL Deadline. Transfer Trackre. KHL.ru. Vaadatud 5.2.2021 2021. aasta mais sõlmis ta kaheaastase lepingu Jokeritega.https://web.archive.org/web/20210512134416/https://www.jokerit.com/viisi-uutta-vahvistusta-jokerinuttuun (vaadatud 12.5.2021) 2022. aasta juulis sõlmis ta lepingu Örebroga.

2017. aastal tuli Holm Rootsi jäähokikoondisega maailmameistriks. Ta kuulus Rootsi koondisse ka 2022. aasta taliolümpiamängudel.

 Viited 

 Välislingid 
 Philip Holm KHL.ru lehel
 Philip Holm hockeydb.com lehel

Kategooria:Rootsi jäähokimängijad
Kategooria:Vancouver Canucksi mängijad
Kategooria:Nižni Novgorodi Torpedo mängijad
Kategooria:Magnitogorski Metallurgi mängijad
Kategooria:Jokerite mängijad
Kategooria:Djurgårdens IF-i jäähokimängijad
Kategooria:Växjö Lakersi mängijad
Kategooria:Lausanne HC mängijad
Kategooria:Örebro HK mängijad
Kategooria:Sündinud 1991